รัฐบาลไทย-ข่าวทำเนียบรัฐบาล-กระทรวงการคลังเดินหน้าเร่งรัดติดตามการใช้จ่ายงบประมาณอย่างเข้มข้น เพื่อให้การใช้จ่ายเงินงบประมาณคุ้มค่า และเกิดประโยชน์สูงสุด
วันศุกร์ที่ 23 กุมภาพันธ์ 2567
23/02/2567
กระทรวงการคลังเดินหน้าเร่งรัดติดตามการใช้จ่ายงบประมาณอย่างเข้มข้น เพื่อให้การใช้จ่ายเงินงบประมาณคุ้มค่า และเกิดประโยชน์สูงสุด
ผลการเบิกจ่ายงบประมาณรายจ่าย ประจําปีงบประมาณ พ.ศ. 2566 ไปพลางก่อน ตั้งแต่ต้นปีงบประมาณจนถึงวันที่ 9 กุมภาพันธ์ 2567 เบิกจ่ายแล้ว 1,322,916 ล้านบาท คิดเป็นร้อยละ 64.64 ของจํานวนเงินจัดสรร 1,816,497 ล้านบาท
นายกฤษฎา จีนะวิจารณะ รัฐมนตรีช่วยว่าการกระทรวงการคลัง ในฐานะประธานคณะกรรมการเร่งรัดการเบิกจ่ายงบประมาณและการใช้จ่ายภาครัฐ เปิดเผยภายหลังการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 1/2567 ในวานนี้ (22 ก.พ. 2567) ว่า ผลการเบิกจ่ายงบประมาณรายจ่าย ประจําปีงบประมาณ พ.ศ. 2566 ไปพลางก่อน ตั้งแต่ต้นปีงบประมาณจนถึงวันที่ 9 กุมภาพันธ์ 2567 เบิกจ่ายแล้ว 1,322,916 ล้านบาท คิดเป็นร้อยละ 64.64 ของจํานวนเงินจัดสรร 1,816,497 ล้านบาท จําแนกเป็น รายจ่ายประจํา เบิกจ่ายแล้วจํานวน 1,104,510 ล้านบาท คิดเป็นร้อยละ 66.29 รายจ่ายลงทุน เบิกจ่ายแล้วจํานวน 69,755 ล้านบาท คิดเป็นร้อยละ 46.38 เงินกันไว้เบิกเหลื่อมปี เบิกจ่ายแล้วจํานวน 70,723 ล้านบาท คิดเป็นร้อยละ 44.17 (ของวงเงินกันปี 2566 จํานวน 160,130 ล้านบาท)
“สําหรับเป้าหมายการเบิกจ่ายงบประมาณและการใช้จ่ายภาครัฐ ประจําปีงบประมาณ พ.ศ. 2567 ได้กําหนดเป้าหมายฯ ในภาพรวมร้อยละ 93 การเบิกจ่ายงบประมาณ รายจ่ายประจําร้อยละ 98 การเบิกจ่ายงบประมาณรายจ่ายลงทุนร้อยละ 75 และเป้าหมายการใช้จ่ายงบประมาณรายจ่ายภาพรวม รายจ่ายประจํา และรายจ่ายลงทุน ร้อยละ 100 ทั้งนี้ กรมบัญชีกลางได้แจ้งให้หน่วยรับงบประมาณดําเนินการตามหนังสือสํานักเลขาธิการคณะรัฐมนตรี ด่วนที่สุด ที่ นร 0505/ว 77 ลงวันที่ 14 กุมภาพันธ์ 2567 เรื่อง รายงานผลการใช้จ่ายงบประมาณรายจ่ายประจําปี งบประมาณ พ.ศ. 2566 ไปพลางก่อน และมาตรการเร่งรัดการใช้จ่ายงบประมาณ ประจําปีงบประมาณ พ.ศ. 2566 ไปพลางก่อน และให้ดําเนินการ ดังนี้
1. ให้เร่งดําเนินการส่งเงินจัดสรรต่อไปยังสํานักงานในส่วนภูมิภาคภายใน 5 วัน นับแต่วันที่ได้รับอนุมัติเงินจัดสรร เพื่อให้สํานักงานในส่วนภูมิภาคดําเนินการใช้จ่ายหรือก่อหนี้ผูกพันต่อไป
2. รายการลงทุนปีเดียวให้ก่อหนี้ผูกพันให้แล้วเสร็จภายในเดือนมิถุนายน 2567 สําหรับรายการผูกพันใหม่ให้ก่อหนี้ผูกพันให้แล้วเสร็จภายในเดือนกรกฎาคม 2567
3. ให้หัวหน้าหน่วยงานเจ้าของงบประมาณกํากับดูแล บริหารจัดการเร่งรัดการดําเนินการ เพื่อให้สามารถก่อหนี้และเบิกจ่ายเงินงบประมาณให้แล้วเสร็จโดยเร็ว
สําหรับการเบิกจ่ายงบลงทุนของรัฐวิสาหกิจ ให้ดําเนินการดังนี้
1. กําหนดเป้าหมายการเบิกจ่ายงบลงทุนของรัฐวิสาหกิจให้ไม่น้อยกว่าร้อยละ 95 ของกรอบงบลงทุน และเป็นตัวชี้วัดของผู้บริหารสูงสุดของรัฐวิสาหกิจ
2. ให้เร่งลงนามในสัญญาภายในเดือนมีนาคม 2567 สําหรับรัฐวิสาหกิจที่ใช้เงินงบประมาณในการลงทุน ให้เตรียมความพร้อมเพื่อให้สามารถลงนามในสัญญาได้ทันทีเมื่อได้รับการจัดสรรงบประมาณ
3. ให้ปรับแผนการเบิกจ่าย โดยเพิ่มการเบิกจ่ายในช่วงเดือนมกราคม 2567 - มิถุนายน 2567 (Front - Loaded) และหลีกเลี่ยงการกระจุกตัวของการเบิกจ่ายงบลงทุนในไตรมาสสุดท้าย
4. ให้รัฐวิสาหกิจปีปฏิทินปรับปรุงงบลงทุนระหว่างปี 2567 ให้แล้วเสร็จภายในไตรมาสแรก สําหรับรัฐวิสาหกิจปีงบประมาณที่ยังปรับปรุงไม่แล้วเสร็จ ให้ดําเนินการให้แล้วเสร็จภายในเดือนมีนาคม 2567
5. ให้กระทรวงเจ้าสังกัดกํากับดูแลการเบิกจ่ายให้ได้ตามเป้าหมาย
นอกจากนี้ กระทรวงการคลังยังได้กําหนดแนวทางปฏิบัติเพื่อเร่งรัดการใช้จ่ายงบประมาณรายจ่าย ประจําปีงบประมาณ พ.ศ. 2567 ให้รวดเร็วขึ้น โดยให้หน่วยงานของรัฐเตรียมการจัดซื้อจัดจ้างในขั้นตอนที่เป็นเรื่องภายในของหน่วยงานของรัฐไว้ก่อน เพื่อให้สามารถดําเนินการจัดซื้อจัดจ้างได้อย่างรวดเร็ว รวมทั้งลดระยะเวลาการดําเนินการจัดซื้อจัดจ้างในปีงบประมาณ พ.ศ. 2567 เพื่อให้การดําเนินงานมีความรวดเร็วยิ่งขึ้น รวมทั้งกําหนดหลักเกณฑ์ในการจ่ายเงิน ก่อนมีตรวจรับทรัพย์สินหรือตรวจรับงาน เพื่อเป็นทางเลือกให้แก่คู่สัญญาของส่วนราชการด้วย” รัฐมนตรีช่วยว่าการกระทรวงการคลังกล่าว
กรมบัญชีกลาง
โทร. 0-2127-7000